cyanic-selkie/wikianc huggingface dataset:
Musikaalisuustestit
Musikaalisuustestien jaottelua
Musikaalisuustestit voidaan jakaa kyky- ja saavutustesteihin. Kykytestien avulla pyritään mittaamaan primääriä musikaalisuutta, jolloin kulttuurin ja kokemuksen vaikutus pyritään minimoimaan. Saavutustestit puolestaan mittaavat kulttuurisidonnaisia taitoja, sitä mitä henkilö on oppinut. Musikaalisuustestit voidaan jaotella testattavan roolin mukaan myös passiivisiin (reseptiiviset) ja aktiivisiin (ekspressiiviset) testeihin. Aktiivisessa testissä testattava toistaa kuulohavainnon pohjalta tehtävän tai tuottaa uutta materiaalia (musisoimalla), kun taas passiivisessa testissä testattava valitsee vastauksen esitetyistä vaihtoehdoista kuulemansa perusteella.
Musikaalisuustestit voidaan myös luokitella holistisiin ja atomistisiin testeihin. Holistiset testit tehdään yksilöille luonnollisessa yhteydessään, kun taas atomistiset testit koostuvat vertailutehtävistä, ja ne toteutetaan usein ryhmissä.
Kai Karman musikaalisuustesti
Karman musikaalisuustesti on reseptiivinen musikaalisuustesti, jossa koehenkilön ei tarvitse itse tuottaa musiikkia.
Karman testi perustuu nauhalta kuultuihin äänitteisiin. Ideana on, että nauhalta soitetaan tietty melodis-rytminen kulku kolme kertaa perättäin tauotta. Tämän jälkeen on pieni tauko, jonka jälkeen kokelaalle soitetaan vielä yksi näyte, jonka tämä joutuu arvioimaan samanlaiseksi tai erilaiseksi kuin edelliset kolmen näytettä. Näitä neljän näytteen kohtia on testissä 40 kappaletta ja testin kesto on n. 16,5 minuuttia.
Testi on tarkoitettu mittaamaan koehenkilön musiikillista peruskykyä, johon älykkyys, harjoittelu ja kulttuurillinen tausta vaikuttaisivat mahdollisimman vähän. Tästä syystä testi painottuu kokelaan rytmitajun ja sävelten erottelukyvyn testaamiseen, eikä niinkään tonaalisen tajun mittaamiseen, joka muodostuu yleensä kulttuurin ja ympäristön vaikutuksesta.
Näytteet on soitettu syntetisaattorilla, jonka ääntä on voitu muuttaa. Tällä tavoin Karma on pyrkinyt poistamaan äänen monotonisuutta ja testin tylsyyttä. Testin tempo on melko nopea, jotta kokelas ei pystyisi päättelemään vastausta liian helposti tai pitkästymään. Testin vastaustekniikka on koko testin ajan sama; kokelaan täytyy ympyröidä vastauslomakkeesta joko kohta ”sama” tai ”eri”. Tällä Karma on halunnut välttää liian monimutkaisen kysymyksenasettelun aiheuttamaa vaaraa.
Pirre Raijas
Pirre Pauliina Raijas (o.s. Maijala) s. 1975 on merkittävä henkilö Suomessa Kai Karman rinnalla musikaalisuustestien kehittäjänä. Koulutukseltaan Raijas on sellisti, yhteiskuntatieteiden maisteri, musiikin tohtori ja tutkija. Raijas tekee tutkimusta, jonka tavoitteena on selvittää musikaalisuuden yhteyttä biologiaan. Raijas toimii lahjakkuus- ja musikaalisuusgeenitutkijana dosentti Irma Järvelän johtamassa Sibelius-Akatemian ja Helsingin yliopiston molekyyligenetiikan osaston yhteistutkimuksessa.
Jäljittelyyn perustuva musikaalisuustesti
Suomen musiikkioppilaitoksissa on Kai Karman musikaalisuustestin ohella yleisesti käytössä jäljittelyyn perustuva musikaalisuustesti. Testille ei ole standardoitua mallia, vaan testaajat suunnittelevat testit omien tarpeidensa mukaan.
Wingin Standardized Tests of Musical Intelligence
Herbert D. Wing oli englantilainen psykologi, joka kehitti musikaalisuustestikokoelman ´Wing Standardized Tests of Musical Intelligence´. Testi koostuu seitsemästä osa-alueesta; sointuanalyysistä, sävelkorkeuden muutoksesta, muistista, rytmisestä aksentista, harmoniasta, intensiteetistä ja fraseerauksesta.
Musikaalisuus käsitteenä
Musikaalisuudella ei ole yhtä yleisesti hyväksyttyä universaalia määritelmää. Tällöin musikaalisuutta testattaessa testataan teoreettista konstruktiota, ei yleistä luonnonilmiötä ja testin tulos kertoo ennen kaikkea osaamisesta kyseisen testin kohdalla. Musikaalisuustestien kiistanalaisuus juontaa juurensa musikaalisuus- käsitteen epäselvyydelle. Jos on mahdotonta määritellä yksiselitteisesti mitä musikaalisuus on, ei sen testaaminenkaan voi olla yksinkertaista.
Koetilanteen vaikutus kokeeseen
Ongelmatilanne saattaa syntyä myös tieteellisen koetilanteen vaikutuksesta kokelaan toimintaan. Aktiivisissa testeissä, joissa mitataan soitto- ja laulutaitoa on motorisella toimintakyvyllä suuri merkitys, tällöin koetilanteessa jännittäminen saattaa vaikuttaa suorityskykyyn dramaattisesti.
Teoreettiset edellytykset
Passiivisissa testeissä, joissa hahmotetaan kykyä vertailla kuultuja ääniä sekä vastata annettuihin kysymyksiin vaikuttaa suuresti myös käsitteiden määrä ja haasteellisuus. Vaikka kokelas erottaisi korvalla kaksi intervallia toisistaan, ei hänellä välttämättä ole kielellistä kykyä ilmaista havaintoaan.
Paul Chapman
Paul William ”Tonka” Chapman (9. kesäkuuta 1954 – 9. kesäkuuta 2020) oli walesilainen muusikko, joka tunnetaan brittiläisen hard rock -yhtye UFOn entisenä kitaristina. Hän on soittanut myös walesilaisessa Lone Star -rockyhtyeessä.
Musikaalisuustestit
Koetilanteen etäisyys
Atomistisissa testeissä, kuten suurryhmissä tai internetissä suoritettavaan rytmin, melodian ja äänen vertailutehtävään saattaa vaikuttaa tehtävänannon väärinymmärtäminen henkilökohtaisen ohjeistuksen uupuessa.
Validiteettikysymykset
Objektiivisessä testissä lopputuloksen pitäisi olla validi ja vertailukelpoinen, satunnaisuuden ollessa eliminoitu. Usein esimerkiksi jännitystä pyritään kompensoimaan arvioissa, mikä saattaa olla edullista hakijalle, mutta asettaa eri koetilanteissa saadut pisteet keskenään vertailukelvottomaan tilaan. Testissä menestyminen ei myöskään kerro automaattisesti kokelaan soveltuvuudesta musiikin alalle. Musiikillisen huipputason kompetenssin saavuttaminen vaatii pitkäjännitteistä harjoittelua ja työtunteja, jolloin ratkaisevaksi tulee lähtötasoa enemmän alalle tahtovan motivaatio ja sinnikkyys.
Paul Chapman
Chapman lähti yhtyeestä jo seuraavana vuonna ja liittyi yhtyeeseen Lone Star. Yhtye teki kaksi albumia, debyyttialbumi Lone Star ilmestyi vuonna 1976 ja Firing on All Six vuonna 1977.
Musikaalisuustestit
Lähteet
Karma, Kai. The ability to structure acoustic material as a measure of musical aptitude. 2, Test construction and results / Helsinki : University of Helsinki, Institute of Education, 1975.
Paul Chapman
Chapman palasi UFOon takaisin vuonna1978 entisen kitaristin Michael Schenkerin lähdettyä yhtyeestä. Hän oli yhtyeessä vuoteen 1983 saakka ja soitti albumeilla No Place To Run (1980), The Wild, The Willing And The Innocent (1981), Mechanix (1982) ja Making Contact (1983).
Musikaalisuustestit
Lähteet
Lotti, Tuula. Musikaalisuus ja musiikkiopinnot : jäljittelyyn perustuva musikaalisuuden arviointi musiikkikoulun pääsykokeena ja opintomenestyksen ennustajana. Helsinki : [Helsingin yliopisto], 1988.
Paul Chapman
UFOn jälkeen Chapman soitti muun muassa entisen UFO-basisti Pete Wayn perustamassa Waysted-yhtyeessä. Hän teki yhtyeen kanssa kaksi albumia The Good, The Bad and The Waysted (1985) ja Save Your Prayers (1986). Chapman oli yhtyeessä vuosina 1984-1987 sekä 2003-2004.
Musikaalisuustestit
Lähteet
Kolehmainen, Tiina (2009): ”Miten tää muka mittaa musikaalisuutta?” Vertaileva tutkimus Kai Karman musikaalisuustestistä ja jäljittelyyn perustuvasta musikaalisuustestista. Kandidaatintutkielma. Jyväskylä.
Paul Chapman
Tämän jälkeen Chapman vetäytyi kotiinsa Floridassa ja esiintyi useissa lyhytaikaisissa projekteissa kuten Gator Country ja Killer Bee yhtyeissä ja opetti soittamista studiollaan Floridan Melbournessa.
Chapman menehtyi syntymäpäivänään 9. kesäkuuta vuonna 2020.
Musikaalisuustestit
Lähteet
Vartiainen, Lea (2007): Mitä musiikkiopistojen pääsykokeissa testataan? Tutkimus Helsingissä sijaitsevien SML:n liittoon kuuluvien musiikkiopistojen pääsykokeista. Opinnäytetyö. Helsinki.
Viitala, Sini (2009): Musiikillisen harjaantumisen ja musiikillisten elementtien erottelukyvyn yhteys englannin kielen foneettiseen erottelukykyyn 7. luokkalaisilla suomenkielisillä nuorilla. Pro Gradu-tutkielma. Jyväskylä.
Aiheesta muualla
Sähköisiä musikaalisuustestejä:
Minjoki (Fujian)
pienoiskuva|Minjoki [[Nanping|Nanpingissa.]] Minjoki on joki Fujianin maakunnassa Kiinassa.
Minjoen pituus on 562 kilometriä ja sen valuma-alue on 60 992 neliökilometriä.
USS McFaul
Valmistus
Alus tilattiin Ingalls Shipbuildingilta Pascagoulasta Mississippistä, missä köli laskettiin 26. tammikuuta 1996. Alus laskettiin vesille 12. huhtikuuta 1997 kumminaan senaattori Dan Coatsin puoliso Marcia Coats ja otettiin palvelukseen 4. heinäkuuta 1991 ensimmäisenä päällikkönään Bernard L. Jackson.
Alus on nimetty laivastoristillä palkitun laivaston erikoisjoukkojen (Seal Team 4) sotilasmestarin Donald L. McFaulin mukaan, joka sai surmansa operaatio Just Causessa 20. joulukuuta 1989 Panamassa pelastaessaan joukkuetoveriaan.
Palvelus
McFaul kolaroi 22. elokuuta 2005 Jacksonvillen edustalla Floridan rannikolla USS Winston S. Churchillin kanssa. Törmäyksessä alukset kärsivät vähäisiä vaurioita, ja kumpikin alus palasi kotisatamaansa Norfolkiin omin voimin.
Yhdysvaltain ohjuspuolustushallinto ilmoitti 12. marraskuuta 2009 aluksen modernisoinnista budjettivuonna 2013, jolloin sille asennettaisiin RIM-161 SM3 -järjestelmä.
Kölnin keskusmoskeija
Vuodesta 2008 lähtien rakenteilla ollut rakennus edustaa modernia pyhäkköarkkitehtuuria vaikka muotokielessä on mukana ottomaanimoskeijoiden perinteitä. Moskeijassa on toiminut rukoussali vuodesta 2011 lähtien; moskeijan on arvioitu valmistuvan vuoden 2017 aikana. Moskeija-rakennuksen päämateriaaleina on käytetty betonia, lasia ja puuta. Rakennuksen kupoli kohoaa 36,5 metrin korkeuteen ja kaksi minareettia 55 metrin korkeudelle maanpinnasta. Hankkeen kustannusarvio on yli 30 miljoonaa euroa, josta huhtikuuhun 2016 mennessä oli kerätty runsas 19,4 miljoonaa euroa.
Moskeijan pääsalissa on tilaa 1 200 rukoilijalle. Tämän ja rituaaliseen puhdistautumiseen tarvittavien saniteettitilojen ohella keskusmoskeijan kokonaisuuteen sijoittuu islam-instituutti ja islaminuskon koulutuskeskus, uskontojen ja kulttuurien välisen työskentelyn toimitilat, islamilainen kirjasto lukusaleineen, islamilaisen taiteen museo ja muita näyttelytiloja, Saksan turkkilaisen islamilaisen yhteisön (DITIB) hallinto, nuorisokeskus, lehdistötyön ja tiedotuksen tilat, kokoustiloja, myymälä ja maanalainen pysäköintihalli.
Jalkapallon maailmanmestaruuskilpailut 2018 – Lohko A
Jalkapallon maailmanmestaruuskilpailujen 2018 A-lohkon ottelut pelattiin 14.–25. kesäkuuta 2018. Lohkossa pelasivat isäntämaa Venäjä, Saudi-Arabia, Egypti ja Uruguay. Lohkon kaksi parasta, Uruguay ja Venäjä, etenivät neljännesvälieriin.
Ovan
pienoiskuva|327x327px|Ovan-järvi ja ympäröivät Elbusvuoret. Ovan (persiaksi اوان) on pieni järvi Alamut-linnoitusten alueella Elbursvuorilla, Qazvinin kaupungissa Iranissa. Järven pinta-ala on 70 000 m2 ja korkein syvyys 7,5 metriä.
Ovan-järvi on suosittu matkailukohde.
Aleksandr Vedernikov
Vedernikov opiskeli Moskovan konservatoriossa. Hän työskenteli vuosina 1988–1990 Stanislavskin ja Nemirovitš-Dantšenkon teatterissa ja vuosina 1988–1995 Tšaikovski-sinfoniaorkesterin avustavana kapellimestarina. Vuonna 1995 Vedernikov perusti Venäjän filharmonisen orkesterin, jonka taiteellisena johtajana ja pääkapellimestarina toimi vuoteen 2004. Vuosina 2001–2009 hän johti Bolšoi-teatteria, ja vuosina 2009–2018 hän toimi Odensen sinfoniaorkesterin pääkapellimestarina Tanskassa. Vedernikov kuoli lokakuussa 2020 koronaviruspandemiassa tartunnan saatuaan. Tähän saakka hän oli toiminut Tanskan kuninkaallisen oopperan pääkapellimestarina ja Mihailovski-teatterin musiikillisena johtajana.
Vierailevana kapellimestarina Vedernikov johti esimerkiksi Joby Talbotin Ink Dark Moon -kitarakonserton kantaesityksessä BBC:n sinfoniaorkesteria vuonna 2018. Hänen levytystensä joukossa on tulkintoja Sergei Rahmaninovin ja Pjotr Tšaikovskin teoksista. Hänen isänsä oli basso Aleksandr Vedernikov ja äitinsä Moskovan konservatorion urkujensoiton professori Natalia Gurejeva.
Sosiaalinen kupla
Sosiaalinen kupla, samanmielisten kupla tai kaikukammio on viestinnän tutkimuksen piirissä kehitetty käsite, jolla tarkoitetaan 2010-luvulla merkittäväksi mediailmiöksi nousseita samanmielisten yhteisöjä, ”joissa ei tarvitse välittää omaa maailmankuvaa horjuttavasta tiedosta tai vasta-argumenteista” ja ”joissa mielipiteet vahvistuvat” eikä saada muuta kuin ”samanlaista sisältöä eikä mitään yllättävää”. Sosiaalisen kuplan käsitettä ovat kehittäneet viestinnän tutkijat Esa Väliverronen ja Janne Seppänen kirjassaan Mediayhteiskunta (2012). Filosofi Ilkka Niiniluodon mukaan sosiaalisia kuplia on ollut aina. Internet on korkean valinnanvaran ympäristö ja sosiaalinen media on mahdollistanut sen että jokaisella on omat tosiasiansa, mistä on aiheutunut totuudenjälkeinen politiikka.
Sosiaalisessa kuplassa henkilö pysyy mukavuusalueellaan ja sosiaalisessa kuplassa törmää informaatioon josta henkilö on samaa mieltä. Sosiaalisen kuplan taustalla on se, että henkilö voi valita informaatiolähteensä. Voi kuitenkin olla liioiteltua, että henkilö välttää ristiriidassa olevan informaation ja ideat täysin. Mukavuusalueella pysymiselle vastakkaista on erimielisten kanssa tekemisissä oleminen ja aiheista väitteleminen, jotka tuottavat siiloutumisen sijaan edistystä. Sosiaaliset kuplat ovat siis este edistykselle. Sosiaalisten kuplien tuottama uhka demokratialle ja poliittisen informaation ja julkisen keskustelun vähenemiselle on huoli. Yhdysvaltalainen konservatiivi William F. Buckley, Jr. on argumentoinut Yhdysvaltojen korkeimman oikeuden jäsenen Louis Brandeisin kirjoituksiin sananvapaudesta viitaten, että sosiaaliset kuplat ovat demokratian vihollisia, sillä ne rajoittavat "ideoiden markkinapaikkaa" ja sananvapautta. Brandeisin ja Buckleyn mielestä julkinen keskustelu on poliittinen velvollisuus ja paha täytyy tasapainottaa hyvällä.
Tämänkaltaisia samanmielisten ”umpioita” on nähty muiden muassa vasemmistoanarkistien ja järjestäytyneen äärioikeiston toiminnassa sekä Perussuomalaisten kannatuksen nousussa Suomessa. Lopulta aatetovereita löytävät kaikkein äärimmäisimmissäkin marginaaleissa olevat, kuten suomalaiset kouluampujat tai norjalainen joukkomurhaaja Breivik.
Perussuomalainen-lehdessä ja Suomen Uutiset -verkkolehdessä julkaistussa kirjoituksessaan ”Helsingissä Kalliossa muhii punavihreä kupla” tiedetoimittaja Marko Hamilo esitti edellä kuvattujen lisäksi erityisen ”punavihreän kuplan” muodostuvan vasemmistolaisia ja vihreitä aatteita kannattavien helsinkiläisten ympärille, jotka Hamilon mukaan ”rakastavat myyttiään Impivaarasta, ulkomaailmasta mitään tietämättömien junttien ahdistavan samanmielisistä yhteisöistä, joita heidän mielikuvituksessaan on Suomen maaseutu täynnä”. Keskustan kansanedustajaehdokkaana eduskuntavaaleissa 2015 ollut Juha Kuisma kiistää Hamilon näkemyksen, koska Perussuomalaiset saivat enimmät äänensä kaupungeista, ja siksi Kuisman mukaan ajatus siitä, että Perussuomalaisten menestys eduskuntavaaleissa 2015 samalla ilmentäisi liberaalin kaupungin ja konservatiivisen maaseudun vastakohtaa, ei ole tosi, vaan syyt Perussuomalaisten menestykseen ovat muualla.
Aktiivinen Twitterin käyttäjä, toimittaja Jari Sarasvuo on kertonut, että suomalaisilla vasemmistolaisilla keskustelijoilla on palvelussa yhteinen 1 800 nimen blokkilista, jolla olevat eivät näe blokanneiden tilien tweettejä eivätkä blokkaajat näe näitä tilejä.
Singaporen Grand Prix 2012
270px|thumb|Singaporen keinovalaistua rataa.
Singaporen Grand Prix 2012 (virallisesti 2012 Formula 1 SingTel Singapore Grand Prix) oli Formula 1 -kauden 2012 14. osakilpailu, joka ajettiin 23. syyskuuta Singaporen katuradalla Singaporessa.
Kilpailu
Ennen kilpailua järjestettiin minuutin hiljainen hetki menehtyneen Sid Watkinsin muistoksi.
Lewis Hamiltonin otti suvereenin johdon paalupaikalta ja johti kisaa kunnes 23. kierroksella hänen autoonsa tuli vaihdelaatikkovika ja veto katosi. Keskeytys oli Hamiltonille kova kolaus MM-taistoa ajatellen. Kisassa nähtiin turva-auto kahdesti, ensin HRT-kuski Narain Karthikeyanin vuoksi kierroksella 32, kun hän törmäsi seinään. Auto ei kärsinyt suurempia ulkoisia vahinkoja, mutta jäi silti pahaan paikkaan kapealla radalla. Seuraavan kerran turva-auto tuli radalle pian edellisen jälkeen kierroksella 39, kun Michael Schumacher törmäsi rajusti Toro Rosso -kuski Jean-Eric Vergnen perään. Molemmat ajautuivat radan ulkopuolelle turva-alueelle, mutta romua jäi huomattavasti radalle. Schumacherille tuomittiin omasta virheestään tilanteessa kymmenen lähtöruudun rangaistus seuraavaan osakilpailuun.
Kilpailun voitti lopulta Sebastian Vettel toistamiseen kauden aikana. Jenson Button oli toinen ja Fernando Alonso kolmas. Timo Glock otti yllättäen keskeytysten ja taktisten onnistumisien siivittämänä kilpailusta 12. sijan ja nosti Marussia-tallinsa valmistajien sarjan kymmenennelle tilalle ennen Caterhamia ja HRT:tä. Kimi Räikkönen oli kuudes tallitoveri Romain Grosjeanin päästettyä hänet edelleen, jotta Kimi saisi lisäpisteitä kuljettajien MM-taistoon. Heikki Kovalainen oli 15.
Ailik
Ailik on järvi Xinjiangin autonomisella alueella Kiinassa.
Ailikin pinta-ala on 70 neliökilometriä ja tilavuus 250 miljoonaa kuutiometriä vettä.
Jääkiekon naisten maailmanmestaruuskilpailut 1999
Jääkiekon naisten maailmanmestaruuskilpailut 1999 pelattiin Suomessa. Kaupunkeina olivat Espoo ja Vantaa. Maailmanmestaruuden voitti Kanada.
Lopputulokset
A-sarja
B-sarja
Sveitsi putosi B-sarjaan ja Japani nousi MM-kisoihin 2000.
Nisko
Nisko on kaupunki Niskon piirikunnassa Ala-Karpatian voivodikunnassa Puolassa lähellä San-jokea.
Kaupunginjohtaja on Waldemar Ślusarczyk Kaupungin väkiluku oli vuoden 2019 arvion mukaan 15 331 ja pinta-ala 61 neliökilometriä. Aikavyöhyke UTC+1.
Köntäslammi
Maantietoa
Lammen pinta-ala on 6,6 hehtaaria ja se on 650 metriä pitkä ja 150 metriä leveä. Lammella on kartan mukaan 5 saarta. Sen rantaviivan pituus on 1,8 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Karjulanjoen valuma-alueella (35.36), jonka Myllyojan valuma-alueeseen (35.367) se kuuluu. Lammen vedenpinnan korkeus on 168,2 metriä mpy.
Luontoarvoja
Lampi sisältyy Helvetinjärven kansallispuistoon ja se sijaitsee sen länsipuolella.
Georgian humanitaarinen apu 2008
Georgian humanitaarinen apu 2008 alkoi, kun Etelä-Ossetiasta käydyt taistelut alkoivat laantua 13. elokuuta 2008 Georgian armeijan käytännössä vetäydyttyä Tskhinvalin ja Gorin alueilta kohti Tbilisiä. Yhdysvaltain presidentti George W. Bush velvoitti Yhdysvaltain puolustusministeriön antamaan tukea.
Georgian pakolais- ja asuntoministeriön oli rekisteröinyt 23. elokuuta 2008 mennessä 22 400 pakolaista. Tbilisiin oli perustettu 95 virallista järjestelykeskusta.
Yhdysvallat
Yhdysvaltain avustusoperaation tarkoituksena on tuen osoittaminen Georgian hallitukselle sekä sotilaallisen vastavoiman tarjoaminen Venäjän joukoille.
Ensimmäisenä avustustarvikkeita toimitti Yhdysvallat C-17 Globemaster III -sotilaskuljetuskoneilla tukeutuen Georgian lentokenttiin. 13.–14. elokuuta 2008 US Air Force Air Mobility Commandin 13. ja 14. lentokuljetuslaivue olivat kuljettaneet ensiksi Georgian armeijan 2 000 sotilasta Irakista Georgiaan ja sen jälkeen humanitaarista apua. Toiminnan koordinoi 618. ilmatankkausvalvontakeskus Scottin sotilaslentoasemalta.
Ensimmäisen avun arvo oli noin miljoona Yhdysvaltain dollaria ja se sisälsi 16 kuormalavallista lääkkeitä, vaatteita, makuupusseja ja muita tarpeellisia tarvikkeita.
Yhdysvallat lähetti Mustallemerelle myös hävittäjä USS McFaulin, joka ei Yhdysvaltojen ilmoituksen mukaan kyennyt rantautumaan Batumin satamaan, vaan joutui purkamaan noin 55 tonnin apulastinsa yksitellen rantaan pääseviin aluksiin. Venäjän federaation mukaan Yhdysvallat on toimittanut Mustallemerelle Naton alusten myötä sata Tomahawk-risteilyohjusta. USS McFaul voi kantaa 90 BGM-109 Tomahawk -risteilyohjusta. Yhdysvaltain laivasto ei kerro, onko ohjukset varustettu ydinkärjillä.
Amerikan Punainen Risti tuki 13. elokuuta 2008 kansainvälisen Punaisen Ristin kautta 100 000 dollarilla ja noin 35 tn:n apu toimitetaan Ammanin kautta Tbilisiin. Ensimmäiset tarvikkeet sisälsivät huopia, hygieniavälineitä ja vesikontteja. Myöhemmin toimitetaan riisiä ja muita elintarvikkeita.
Venäjä
Venäjän Punainen Risti on tarjonnut apua Georgiaan Stavropolin miliisit luovuttivat verta Etelä-Ossetian avuksi ja päivän palkkansa.
Euroopan unionin komissio
Euroopan unionin komission humanitaarisen avun komissaari Louis Michel ilmoitti, että Euroopan unionin komissio on osoittanut 1 000 000 euron avun Georgiaa varten. . Kaiken kaikkiaan vuodesta 1993 Georgiaan on osoitettu 104 000 000 euroa humanitaarista apua.
Suomi
Suomen Kirkon Ulkomaanapu lahjoitti 50 000 euroa.
Viro
Viro antoi täydentävää humanitaarista apua Georgialle 12. elokuuta 2008 5,5 tonnia sisältäen siteitä, antibiootteja, infuusionesteitä, kevytsänkyjä, huopia, lämpöhuopia ja muita pelastustyössä tarvittavien tarvikkeitä.
Lähteet
Humanitarian response to the 2008 South Ossetia war
Ebi
pienoiskuva|Ebi-järven satelliittikuva Ebi tai Aibijärvi on järvi Xinjiangin autonomisella alueella Kiinassa lähellä Kazakstanin rajaa.
Ebi-järven pinta-ala on 650 neliökilometriä ja sen muoto on elliptinen.
Kimm Carrière
Kimberly Carrière (s. 1992) on kanadalainen karateka. Hän on saavuttanut menestystä enimmäkseen kotimaassaan ja on muun muassa kolminkertainen Dagéki turnauksen kevytsarjan mestari. Carrière on osallistunut kolmesti WKO-liiton maailmanmestaruuskisoihin.
Alkuvuodet
Carrière aloitti Kyokushinin harjoittelemisen 7-vuotiaana ja kilpailemisen 8-9-vuotiaana. Hän asui tuolloin vain kahden minuutin päässä Kyokushin salilta. Aluksi hän piti sitä vain harrastuksena, kunnes epäonnistui ylenemään ensimmäistä kertaa vihreälle vyölle, Carrière otti harrastuksen totisemmin. Hän harrasti 16-vuotiaana samaan aikaan myös jalkapalloa ja rugbya.
Kilpaura
Carrière otteli ensimmäisen kerran täyskontaktissa 17-vuotiaana, kun hänellä oli yksittäisottelu Rochesterissa nyrkkeilykehässä joulukuussa 2009. Hän kävi ottelun raskaassasarjassa, jonka Carrière hävisi tuomariäänin. Carrière osallistui lokakuussa 2010 ensimmäisiin Montrealissa pidettäviin Dagékin mestaruuskisoihin, mutta ei saavuttanut menestystä. Hän voitti kesäkuussa 2012 Dagékin mestaruuden.
Carrière saavutti hopeaa Fighting Spirit turnauksessa Kanadassa hävittyään loppuottelussa hajaäänin ja voitti myöhemmin toukokuussa Gold cupin. Hän edusti ensi kerran Kanadaa WKO-liiton maailmanmestaruuskisoissa lokakuussa 2015, jossa hän jäi ensimmäiselle kierrokselle hävittyään tuomariäänin Djefini Rumie De Carvalholle. Hän voitti samana vuonna toisen kerran Dagékin turnauksen.
Hän kilpaili helmikuussa 2016 Diamond Cupissa uudelleen, jolloin Carrière saavutti pronssia. Hän oli valmentamassa huhtikuussa Pohjois-Amerikan cupissa nuorten joukkuetta ja lokakuussa Carrière otteli Britannian Openissa, jossa hän eteni välieriin saakka. Marraskuussa hän saavutti myös Quebecin mestaruuden, kun hän eteni loppuotteluun vastustajansa luovutettua ottelunsa loukkaantumisen vuoksi.
Carrière edusti toista kertaa Kanadaa tällä kertaa ensimmäistä kertaa WKO-liiton painoluokallisissa maailmanmestaruuskisoissa 2017, jossa hän jäi toistamiseen ensimmäiselle kierrokselle.
Maaliskuussa 2018 hän putosi jatkosta Diamond cupin välierissä mestaruuden voittaneelle Emma Markwellille ja voitti lopulta pronssia.
Carrière edusti kolmatta kertaa Kanadaa WKO-liiton maailmanmestaruuskisoissa 2019, jossa hän jäi ensimmäiselle kierrokselle.
Yksityiselämä
Carrièren molemmat vanhemmat harjoittelivat Kyokushinia, kunnes he saivat kaksoset. Carrière opiskeli kliiniseksi psykologiksi.
Saksan liittopäivävaalit 1983
'''Saksan liittopäivävaalit 10. liittopäivävaalit''' järjestettiin Saksan liittotasavallassa 6. maaliskuuta 1983. Vaaleissa valittiin liittopäivien kaikki 520 jäsentä. 39 279 529 äänestäjää osallistui vaaleihin äänestysaktiivisuuden ollessa 89,1 prosenttia.
Tulokset
Kristillisdemokraatit ja vapaademokraatit saivat liittopäiville yhteensä 290 edustajaa eli yksinkertaisen enemmistön, ja näin Kohlin porvarihallitus jatkoi Länsi-Saksan johdossa. Sosiaalidemokraatit ja myös vapaademokraatit menettivät kannatustaan edellisiin vaaleihin verrattuna, kun taas kristillisdemokraatit ja vihreät saivat vaalivoiton. Tämä oli ensimmäinen kerta, kun liittopäiville valittiin vihreiden edustajia.
Iso Poikainlammi
Iso Poikainlammi on Pirkanmaalla Ruovedellä Helvetinjärven kansallispuistossa kylän lähellä sijaitseva lampi, joka kuuluu Kokemäenjoen vesistöön.
Maantietoa
Lammen pinta-ala on 9,2 hehtaaria ja se on 650 metriä pitkä ja 300 metriä leveä. Lammella ei ole kartan mukaan saaria. Sen rantaviivan pituus on 1,7 kilometriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Karjulanjoen valuma-alueella (35.36), jonka Myllyojan valuma-alueeseen (35.367) se kuuluu. Lammen vedenpinnan korkeus on 178,9 metriä mpy.
Luontoarvoja
Lampi sisältyy Helvetinjärven kansallispuistoon ja se sijaitsee sen länsipuolella.
Big Brother 2011
Big Brother 2011 oli Big Brother -tositelevisioformaatin suomalaisen version seitsemäs tuotantokausi. Kausi alkoi 30. elokuuta 2011 ja päättyi 11. joulukuuta kestäen ennätykselliset 104 päivää. Kauden voitti Janica.
Kauden avausjakso esitettiin suorana maksullisella Big Brother 24/7 -televisiokanavalla sekä internetpalvelussa. Subilla kauden avausjakso esitettiin seuraavana päivänä. Hakutilaisuudet järjestettiin toukokuussa 2011 Helsingissä, Turussa ja Tampereella. Tämän lisäksi tällä kaudella oli mahdollista hakea asukkaaksi myös Internetin kautta.
Pitkä Poikainlammi
Maantietoa
Lammen pinta-ala on 1,3 hehtaaria ja se on 300 metriä pitkä ja 100 metriä leveä. Lammella ei ole kartan mukaan saaria. Sen rantaviivan pituus on 700 metriä.
Vesistösuhteet
Lampi sijaitsee Kokemäenjoen vesistössä (vesistöaluetunnus 35) Näsijärven–Ruoveden alueen (35.3) Karjulanjoen valuma-alueella (35.36), jonka Myllyojan valuma-alueeseen (35.367) se kuuluu. Lammen vedenpinnan korkeus on 172,3 metriä mpy.
Big Brother 2011
Uudistetussa talossa on sisällä lintuhäkki ja marsuhäkki talon terassilla. Sääntörikkomuksen tehnyt tai tottelematon asukas voidaan sulkea rangaistukseksi häkkiin. Tänä vuonna talossa on myös Pesä-niminen huone, johon mennään sisään matalasta pyöreästä aukosta. Pesässä voi olla kerralla joko kaksi tai kolme asukasta.
Nestor Lakoba
thumb|200px|Nestor Lakoba 1920-luvulla. Nestor Apollonovitš Lakoba (1. toukokuuta 1893 nykyisen Gudautan piirin Lyhnyn kylä, Abhasia – 28. joulukuuta 1936 Tbilisi) oli abhaasilaissyntyinen neuvostoliittolainen poliitikko.
Svartådalen
thumb|200px|Fläckebon kirkkotallit
Nestor Lakoba
Lakoba syntyi talonpojan perheeseen. Vuonna 1911 hänet erotettiin Tbilisin pappisseminaarista vallankumouksellisen propagandan takia. Seuraavana vuonna hän liittyi bolševikkipuolueeseen. Lakoba teki puoluetyötä Adžariassa, Abhasiassa ja Pohjois-Kaukasiassa. Vuonna 1918 hän johti Georgian menševikkihallituksen vastaista kapinaa Suhumissa, jäi vangiksi ja karkotettiin maasta. Vuonna 1920 hän johti laitonta bolševikkijärjestöä Batumissa ja toimi Kubanin ja Mustanmeren alueen vallankumouskomitean vuoristolaisasiain valtuutettuna.
Big Brother 2011
Ensimmäistä kertaa Suomen Big Brotherin historiassa juontaja vieraili asukkaana talossa. Kauden 70. päivänä Elina Viitanen siirtyi Big Brother Extran aikana päiväkirjahuoneen kautta taloon. Hän poistui talosta 74. päivänä. Vierailuaikanaan Viitanen juonsi Big Brother Extra -lähetykset talon päiväkirjahuoneesta, lisähuoneesta ja Pesästä.
Svartådalen
Svartådalen (merkitsee suomeksi Mustajoenlaakso) on jokilaakso Salan kunnan alueella Västmanlandin läänissä Ruotsissa. Alue muodostuu laajoista niitty- ja suoalueista sekä järvistä. Jokilaakso on ikivanhaa kulttuurimaaseutua; alueella on useita keskiaikaisia kirkkoja ja viikinkiaikaisia riimukiviä. Kotiseutuyhdistykset ja luomutilat pitävät alueen perinteitä elävänä. Alueen kulttuuriperinteen vaalimiseksi ja matkailun edistämiseksi perustettiin vuonna 2002 yhteistyöjärjestö Svartådalens bygdeförening.
Nestor Lakoba
Lakoba kuoli äkillisesti Georgian silloisen puoluejohtajan Lavrenti Berijan tarjoaman illallisen jälkeen. On väitetty, että Stalinin suosiosta kilpaillut Berija myrkytti hänet.
Big Brother 2011
Oljenkorsikilpailut
Asukkaat antavat toisilleen nimeämispisteitä ja eniten nimeämispisteitä saaneet asukkaat joutuvat oljenkorsikilpailuun. Kilpailun voittaja saa vaihtaa yhden nimetyistä asukkaista – joko itsensä tai jonkun muun – toiseen asukkaaseen, joka joutuu häätöäänestykseen. Vaihto oli pakko tehdä.
Kansainvälinen asukasvaihto
21. lokakuuta 2011 Janica lähetettiin asukasvaihtoon Norjan Big Brotheriin Tukholmaan. Vastaavasti Norjan Big Brotherista tuli Suomeen Siv Anita, joka meni taloon perjantain Big Brother Extran aikana.
Vennäin Vuissakka
thumb|175px|Pyhän Nikolaoksen kirkon rauniot. Vennäin Vuissakka on taajama ja maalaiskunta Leningradin alueen Lomonosovin piirissä Venäjällä. Se sijaitsee Länsi-Inkerin ylängön reunalla Pietarin ja Tallinnan välisen maantien varrella 25 kilometriä Pietarista lounaaseen. Asukkaita kunnassa on 5 200 henkeä (vuonna 2006).
Tarinan mukaan kylän nimi perustuu Vysotskoje-nimiseen Moskovan lähellä sijaineeseen kylään, jonka asukkaat siirrettiin tänne Pietari I:n käskystä 1700-luvun alussa. Kylän sijaintia kuvaava nimitys na Vysokom (”korkealla paikalla”) esiintyy kuitenkin jo vuonna 1499/1500 Novgorodin Vatjan viidenneksen Tuutarin pogostassa.
1770-luvulla kylä kuului Katariina II:n suosikille kreivi Grigori Orloville, joka rakennutti sinne paasikivisen pyhälle Nikolaokselle omistetun ortodoksikirkon. Vuissakan lisäksi seurakuntaan kuului venäläinen Kapriolan kylä sekä inkerikkojen asuttama Uusikylä eli Timola. Nykyään kirkko on raunioina.
Venäläisen kylän pohjoispuolella sijaitsi pienempi Hietamäen luterilaiseen seurakuntaan kuulunut Suomen Vuissakka, joka tuhoutui toisessa maailmansodassa. Sodan aikana seudulla käytiin kovia taisteluja, joista kertovat kahden linnakkeen jäänteet ja Tallinnan tien risteyksessä sijaitseva muistomerkki. 1970-luvulla kylään perustettiin suurkanala, joka tuotti parhaimmillaan kaksi miljoonaa broileria vuodessa. Nykyään Vuissakka on pietarilaisten suosimaa huvilaseutua.
Eeden (romaani)
Eeden on Stanisław Lemin vuonna 1959 ilmestynyt tieteisromaani.
Lee Ingleby
Lee David Ingleby (s. 28. tammikuuta 1976 Burnley, Lancashire) on englantilainen näyttelijä. Hänet tunnetaan parhaiten rikos­yli­konstaapeli John Bacchusin roolista BBC:n draama­sarjassa George Gentlyn tutkimukset (2007–2017) sekä Stan Piki­tien roolista elo­kuvassa Harry Potter ja Azkabanin vanki (2004).
Ingleby on näytellyt myös televisio­sarjoissa The Street, Early Doors, Isäni eläin­tarha, Life on Mars, Avaruuden tuntua, Poika joka katosi musiikkiin sekä Line of Duty. Vuonna 2003 hän näytteli elo­kuvassa Master and Commander: Maailman laidalla.
Linda Stenman-Langhoff
Linda Stenman-Langhoff (s. 1978 Turun saaristo) on suomalainen sommelieri. 15-vuotiaana hän muutti Tammisaareen opiskellakseen markkinointia. Valmistuttuaan vuonna 1997 hän tunsi vetoa ravintola-alaan ja hän suoritti tarjoilijan tutkinnon vuonna 1999. Norja an hän muutti vuonna 2001, jossa hän työskenteli eri ravintoloissa ja hotelleissa opiskellen samaan aikaan sommelieriksi. Valmistuttuaan hän muutti Barcelonaan, jossa työskenteli sommelierina La Vinya del Senyor -ravintolassa. Vuonna 2005 hän palasi Norjaan, jossa työskenteli sommelierina Restaurant Orossa. Lindalla on myös kokemusta viinien maahantuonnista.
Yli kymmenen ulkomailla vietetyn vuoden jälkeen Linda muutti takaisin Suomeen perheensä kanssa. Helsingissä hän työskenteli kahden Michelin tähden ravintola Chez Dominiquessa, yhden Michelin tähden Ravintola Olossa ja sommelierina hotelli Kämpissä.
Elokuussa 2013 Linda avasi yhdessä miehensä, Filip Langhoffin, kanssa restaurant Askin Helsingin Kruununhakaan. Maaliskuuhun 2014 mennessä Ask sai Michelin tähden ja on pitänyt sen siitä asti. Joulukuussa 2016 Linda avasi Filipin kanssa Helsingin Kampin kauppakeskuksen viidennen kerroksen Kortteliin Askin sisar-ravintola Jordin.
Västerfärnebon kirkko
Västerfärnebon kirkko on kirkkorakennus Västerfärnebon kylässä Salan kunnassa Keski-Ruotsissa.
Kalkkikivinen kastemalja on 1200-luvulta. Alttarikaappi valmistettiin Antwerpenissä noin vuonna 1500; sen keskiosassa on noin 50 tammeen kaiverrettua hahmoa. Vanhin saarnastuoli valmistettiin 1630-luvulla, nykyinen on peräisin vuodelta 1825. Nykyiset urut valmistuivat 1891 ja uudistettiin 1934. Vanhin kattokruunu on vuodelta 1689 ja sijaitsee kuorissa.
8-raita
thumb|right|200px|8-raitaäänite. 8-raita (virallisesti Stereo 8) on magneettinen ääniteformaatti, joka oli suosittu erityisesti Yhdysvalloissa 1960-luvun puolivälistä 1970-luvun loppuun, kunnes C-kasetti ohitti sen suosiossa. Ampex Magnetic Companyn, RCA Recordsin ja Lear Jet Companyn kehittämä formaatti sai varsinaisen nosteen vuonna 1965 kun formaatti tuli valittavaksi Ford-henkilöautomalleihin. Kotikäyttöön formaatti alkoi tulla vuosien 1967–1968 aikana. Vuosia 1968–1975 voidaan pitää 8-raitaformaatin ”kulta-aikana”. Formaatti oli kuitenkin teknisesti epäluotettava ja äänen laatu heikkeni ajan kuluessa. Sittemmin 8-raitaa on pidetty vanhentuneen teknologian edustajana, ja se on pysynyt suhteellisen tuntemattomana Yhdysvaltain, Kanadan, Britannian, Australian ja Japanin ulkopuolella.
Politiikan toimittajat
Politiikan toimittajat ry on politiikan toimittajien järjestö Suomessa. Yhdistys perustettiin keväällä 1967. Aluksi nimellä Poliittiset toimittajat perustettu yhdistys muutti nimensä nykyiseksi vuonna 1997.
Sydämet saata hehkumaan
Sydämet saata hehkumaan on suomalainen televisio-ohjelma, joka esittelee työväenmusiikin syntyvaiheita ja historiaa 1800-luvulta 1970-luvulle. Historiasta kerrotaan lauluin, juonnoin ja valokuvin. TV1:n Viihdetoimitus tuotti ohjelman vappuaatoksi 1975. Ohjelman toimitti ja ohjasi Erkki Pohjanheimo ja juontajina toimivat Marja-Liisa Kuuranne sekä Jarmo Heikkinen.
Sydämet saata hehkumaan taltioitiin huhtikuussa 1975 värillisenä Yleisradion TV1:n studiossa 3, Pasilassa. Siellä kuvattiin myös amerikkalaisen Joe Glazerin osuus. Ohjelma uusittiin TV1:ssä 30.4.1983. Kesto on 50 minuuttia.
Ohjelman laulut
Ohjelmasta lainattu Agit Propin Oppimisen ylistys oli mukana Jouko Aaltosen elokuvassa Kenen joukoissa seisot (2006). Elokuva sai Jussi-palkinnon parhaana dokumenttielokuvana 2007.
Luettelo televisiosarjan Digimon Tamers jaksoista
Tämä on luettelo Digimon Tamersin jaksoista. Kaikkien jaksojen englanninkielinen nimi näkyy listassa.
Jaksot 1–26 esitettiin Suomessa Nelosella 17.11.2008 – 22.12.2008 välisenä aikana ja jaksot 27–51 puolestaan esitettiin 5.2.2009 – 11.3.2009 aikana. Sarjaa sivuvia elokuvia ei Nelosella tulla esittämään.
Medgar Evers
Medgar Wiley Evers (2. heinäkuuta 1925 Decatur, Mississippi, Yhdysvallat – 12. kesäkuuta 1963 Jackson, Mississippi, Yhdysvallat) oli yhdysvaltalainen kansalaisoikeustaistelija ja NAACP:n organisaattori, jonka Ku Klux Klan murhasi 1963.
Salamurha
Päivä presidentti John F. Kennedyn kansalaisoikeuksia käsitelleen televisiopuheen jälkeen 12. kesäkuuta 1963 autostaan kotinsa edustalla noussutta Medgar Eversiä ammuttiin M1917 Enfield -kiväärillä selkään. Hän kuoli paikallisessa sairaalassa noin 50 minuuttia myöhemmin.
23.kesäkuuta 1964 lannoitemyyjä Byron De La Beckwith pidätettiin Eversin murhasta epäiltynä. Hänet kuitenkin vapautettiin, koska jury ei päässyt asiasta yksimielisyyteen. Kolmekymmentä vuotta myöhemmin murhatapaus avattiin uudelleen ja uusien todisteiden valossa De La Beckwith tuomittiin Eversin murhasta. Hän kuoli 2001 vankilassa 80 vuoden ikäisenä.
Hiihtosuunnistuksen Euroopan-mestaruuskilpailut 2020
Hiihtosuunnistuksen Euroopan-mestaruuskilpailut 2020 järjestettiin Hanti-Mansijskissa, Venäjällä 10.–15. maaliskuuta. Venäjä voitti kahdeksan kultamitalia ja Ruotsi yhden. Mitaleja saivat myös Suomi, Viro ja Norja.
Vivamo
Vivamo on Kansan Raamattuseuran loma- ja kurssikeskus Lohjalla. Vivamossa järjestetään vuosittain kolmesta neljään rippileiriä, joihin osallistuu rippikouluikäisiä ympäri Suomea ja tiettyyn Suomen evankelisluterilaisen kirkon seurakuntaan sitoutumattomuudesta johtuen myös ulkomailla asuvia suomalaisia. Muihin tapahtumiin kuuluvat muun muassa lapsille järjestettävät leirit, erilaiset viikonlopputapahtumat eri ikäryhmille, erilaiset konferenssit ja koulutustilaisuudet, parisuhde- ja perheleirit, jokaviikkoinen messu sunnuntaisin ja kesäisin sekä pääsiäisen ja joulun aikaan musikaalipohjaiset Raamattukylän Raamatusta kertovat esitykset. Vivamossa toimii myös luontokasvatukseen erikoistunut Lastenkylä. Vivamossa toimii myös seniorien kouluttamiseen erikoistunut Vivamo-opisto. Vivamossa sijaitsee myös Pyhän Birgitan kivikappeli.
Vivamon Raamattukylä
Vivamon Raamattukylä on Raamatun kertomusten esittämiseen erikoistunut teatteri Lohjalla, Kansan Raamattuseuran toimintakeskuksessa Vivamossa. Se on toiminut vuodesta 2004 lähtien. Teatterin taiteellisena johtajana ja käsikirjoittajana toimii Anna-Mari Kaskinen, joka on ollut mukana Vivamon Raamattukylän perustamisesta lähtien.
Suviruusu
Suviruusu (Rosa ’Poppius’) on tarhapimpinellaruusuihin (Rosa Spinosissima-ryhmä) kuuluva ruusulajike, jolle on tunnusomaista voimakas kasvu ja runsas kukinta vaaleanpunaisen ja valkoisen sävyisillä kukilla. Ruusu kuuluu Suomen historiallisiin ruusuihin. Sen menestymisalue yltää Suomessa Lapin porteille saakka (vyöhyke VI).
Alkuperä
Ruusu on peräisin Ruotsin maanviljelysakatemian koeaseman johtajana toimineen Carl Stenbergin (1785–1872) viljelmistä noin vuodelta 1850. Sen arvellaan olevan jonkin pimpinellaruusujen lajikkeen ja vuoriruusun (Rosa pendulina) risteymä. Ruusun alkuperää ei varmuudella tunneta. On mahdollista, että se on syntynyt tuolla koeasemalla tai se tuotiin Pietarista, jossa sitä kasvatettiin 1800-luvulla. Nimensä ruusu on saanut Stenbergin esimiehen, Ruotsin maanviljelysakatemian johtajan, valtioneuvos Gabriel Poppiuksen mukaan. Ruotsissa ruususta on käytetty myös nimeä 'Rosa Stenbergii'.
Suviruusu on etupäässä suomalais-ruotsalainen ruusu. Suomeen suviruusu tuli Haapaveden Kasvitarha- ja talouskoulun perustajan Nora Pöyhösen mukana vuoden 1895 Tukholman puutarhanäyttelystä. Ruusu on koulun alueella yhä tavallinen. Oulussa suviruusua on kasvanut ainakin 1920-luvulta lähtien. Pohjois-Suomen suviruusut ovat mitä ilmeisimmin peräisin Nora Pöyhösen tuomista taimista.
Haukkala
Haukkala voi tarkoittaa seuraavia:
Raamatullinen arkeologia
Raamatullinen arkeologia on arkeologiaa, joka pyrkii valottamaan Raamatun Vanhan testamentin ja Uuden testamentin kertomuksia, kuvauksia ja keskusteluita patriarkka Abrahamin ajoista toisen vuosituhannen eaa. alussa roomalaisajalle ensimmäisen vuosituhannen jaa. alkuun. Raamatullinen arkeologia sai alkunsa 1800-luvulla.
Raamatullisen arkeologian uranuurtajia olivat amerikkalainen Edward Robinson ja sveitsiläinen Titus Tobler, jotka matkustivat Palestiinassa 1830- ja 1840-luvuilla.
Tavoitteet
Paljon tutkittuja, mutta toistaiseksi selvittämättömiä kysymyksiä ovat Daavidin ja Salomon kuningaskuntien laajuus, Juudan ja Israelin jokapäiväinen elämä sekä varhaisen rautakauden aikaisen kanaanilaisen ja israelilaisen materiaalisen kulttuurin erot.
Suuri yleisö haluaa arkeologeilta usein tietoa siitä, tapahtuivatko Raamatussa kuvatut tapahtumat todellisuudessa. Tällaisia ovat esimerkiksi vedenpaisumus ja Nooan arkki, Eedenin puutarha, Abraham ja muut patriarkat, Sodoman ja Gomorran tuho, israelilaisten pako Egyptistä, liitonarkki ja kymmenen kadonnutta heimoa. Suuri yleisö odottaa raamatullisen arkeologian myös selvittävän kysymyksiä Jeesuksesta, kuten hänen hautapaikastaan.
Vanhan ja uuden testamentin arkeologia
Vanhan testamentin arkeologia on tuottanut paljon enemmän tuloksia kuin Uuden testamentin arkeologia, mihin on useita syitä. Vanhan testamentin tapahtumat kuvaavat paljon pitempää ajanjaksoa kuin Uuden testamentin. Vanhan testamentin tapahtumapaikat kattavat laajan alueen Lähi-idässä ja Pohjois-Afrikassa siinä kun Uusi testamentti tapahtui lähinnä Syyriassa ja Palestiinassa. Vanhassa testamentissa kuvataan myös paljon taisteluita, tuhoja, rakennuksia ja kaiverruksia, joista jää pitkäaikaisia fyysisiä jälkiä. Uuden testamentin kuvaamat tapahtumat olivat sen sijaan useimmiten yhteiskunnallisia ja liittyivät kieleen ja ajatuksiin.
Varhaisimmat tapahtumat
Toistaiseksi arkeologit eivät ole juurikaan onnistuneet vastaamaan kaikkein varhaisimpia Raamatussa kuvattuja tapahtumia koskeviin kysymyksiin, vaan ne ovat pysyneet uskon asioina.
Abrahamista ja muista patriarkoista, tai israelilaisten paosta Egyptistä, ei ole onnistuttu vielä löytämään mitään todisteita. Raamatussa kerrotaan 600 000 ihmisen paenneen Egyptistä lapsineen ja eläimineen ja vaellelleen autiomaassa 40 vuoden ajan, mutta Siinailta ei ole löydetty merkkejä sellaisesta.
Arkeologit eivät ole löytäneet Kanaaninmaan kaupungeista tai Jerikosta merkkejä sellaisista tuhoista, joita Raamattu kuvaa. Hazor on yksi harvoista paikoista, joista Raamatun mainitseman tuhon merkkejä on löydetty. Tuhon aiheuttajaa ei tosin ole pystytty selvittämään.
Viimeinen vuosituhat eaa.
Israelin muinaisten kuninkaiden Daavidin ja Salomon historiallisuutta on pyritty ahkerasti selvittämään. Vuonna 1993 ja 1994 löydettiin Tel Dan -steela, joka on ensimmäinen Raamatun ulkopuolinen maininta Daavidista. Kummastakaan kuninkaasta ei kuitenkaan ole juurikaan muuta arkeologista todistusaineistoa. Heitä välittömästi seuraavien vuosisatojen raamatullisista kuvauksista on kuitenkin löydetty todisteita. Tällaisia tapahtumia ovat esimerkiksi Sanheribin ja assyrialaisten hyökkäys Juudaan vuonna 701 eaa. sekä Jerusalemin ja temppelin hävitys vuonna 586 eaa., joista kumpikin on vahvistettu arkeologisin kaivauksin ja esinelöydöin.
Kuolleenmeren kääröt, jotka löydettiin luolista vuosien 1947 ja 1960 välillä, on yksi kaikkien aikojen merkittävimpiä arkeologisia löytöjä. Kirjoituskokoelma kertoo paljon juutalaisuuden historiasta samoin kuin ajanlaskun ajan alkua edeltäneestä tavallisesta elämästäkin. Toinen merkittävä tekstilöytö ovat Ketef Hinnomin hautojen hopea-amulettikääröt vuodelta 1979.
Jeesuksen aika
Uuden testamentin arkeologia pyrkii selvittämään Jeesuksen aikaa lähellä olevia tapahtumia vuosien 40 eaa. ja 100 jaa. välisenä aikana. Tutkimuksia suoritetaan Israelin, Jordanian, Turkin, Kreikan ja Italian alueilla.
Italialaiset arkeologit löysivät vuonna 1961 Herodeksen rakennuttamasta Caesarean kaupungista vuodelta 30 eaa. peräisin olevan kaiverruksen, joka varmistaa Pontius Pilatuksen Raamatussa mainitun tittelin.
Herodeksen uudistaman Jerusalemin temppelin kaivauksissa on löytynyt toistaiseksi vain vähän temppelin jäänteitä, sillä roomalaiset tuhosivat sen perusteellisesti. Herodeksen mahdollinen hauta löydettiin Herodionista vuonna 2006.
Jeesuksen syntymästä, elämästä tai kuolemasta ei ole toistaiseksi löydetty arkeologisia todisteita. Myöskään hänen opetuslapsistaan ei ole löydetty jälkiä. Henkilöiden kohdalla arkeologiset todisteet olisivat jäänteitä heidän ruumiistaan, jollaisten löytäminen on yleensäkin harvinaista. Vuonna 2007 julkaistun väitteen mukaan Jeesuksen hauta, niin sanottu Talpiotin hauta, olisi löytynyt vuonna 1980 Jerusalemista, mutta haudan yhteydestä Jeesukseen ei ole todisteita. Arkeologien mukaan Jeesus olisi haudattu sitä paitsi todennäköisemmin kotikaupunkiinsa Nasaretiin kuin Jerusalemiin.
Vaikka arkeologit eivät olekaan löytäneet merkkejä Jeesuksesta, tavallisten ihmisten elämästä siltä ajalta on löytynyt paljon tietoa.
Christian Bösiger
Christian Bösiger (s. 22. maaliskuuta 1984 Olten) on sveitsiläinen sulkapalloilija. Hän edustaa seuratasolla BC Oltenia.
Bösiger osallistui EM-kilpailuissa 2008 kaksinpeliin, jossa hän hävisi toisella kierroksella Alankomaiden Eric Pangille. Hän oli mukana kaksinpelissä myös Pekingin olympialaisissa, joissa hän pääsi ensimmäiseltä kierrokselta läpi suoraan pelaamatta ottelua, mutta putosi toisella kierroksella. Bösiger hävisi MM-kilpailuissa 2009 ensimmäisen ottelunsa sekä kaksin- että nelinpelissä ja putosi nelinpelissä ensimmäisellä kierroksella myös EM-kisoissa 2010, joissa Bösiger eteni kaksinpelissä toiselle kierrokselle saakka.
Bösigerin paras sijoitus BWF:n ranking-listalla on nelinpelin 96. sija, jonka hän saavutti nelinpelissä Anthony Dumartherayn kanssa.
Aslaug Dahl
Dahl hiihti toisen osuuden Norjan viestijoukkueessa, joka sijoittui neljänneksi Vysoké Tatryn MM-kilpailuissa 1970. Seuraavana vuonna hän sijoittui Falunin hiihtokisoissa kolmanneksi 10 kilometrillä. Sapporon talviolympialaisissa 1972 Dahl oli 10 kilometrin kilpailussa kuudes ja 5 kilometrillä kahdeksas. 3×5 kilometrin viestissä hän hiihti toisen osuuden Norjan joukkueessa, joka saavutti Neuvostoliiton ja Suomen jälkeen pronssia. Falunin MM-kilpailuissa 1974 Dahl oli mukana kuudenneksi sijoittuneessa Norjan viestijoukkueessa
Dahl harrasti hiihdon lisäksi yleisurheilua.
Ling
Ling on nimi joka on/oli ainakin seuraavilla henkilöillä:
Pekka Karunki
Karungin teos Vaipuneet kotkat on kuvaus kaikista talvisodassa sotalennoilla kaatuneista 12 suomalaisesta taistelulentäjästä. Hänen tuotantoonsa kuuluu myös muutama kaunokirjallinen teos, Kesäheila sekä Kuolleet yöperhoset. Vaikka Karunki eli melko lyhyen elämän, hän ehti silti avioitua, toimia vapaana kirjailijana ja TK-toimittajana. Hän kuoli Helsingin Hakaniemessä ja kuolinsyyksi on merkitty “muu kuin vihollistoiminnasta johtuva”.
Annopol
pienoiskuva|upright=0.5|Annopolin vaakuna Annopol on kaupunki Annopolin kunnassa Kraśnikin piirikunnassa Lublinin voivodikunnassa Kaakkois-Puolassa.
Kaupungin väkiluku oli vuoden 2018 arvion mukaan 2 528 ja pinta-ala 7,73 neliökilometriä. ja aikavyöhyke UTC+1. Annopolin pormestarina toimii Mirosław Gazda.
Leon Spinks
Leon Spinks (11. heinäkuuta 1953 Saint Louis, Missouri – 5. helmikuuta 2021 Henderson, Nevada) oli yhdysvaltalainen raskaansarjan nyrkkeilijä, joka otteli menestyksekkästi niin amatööri- kuin ammattilaiskehissä. Amatöörinä hän voitti kultaa Montrealin olympiakilpailuista ja kohtasi jo kahdeksannessa ammattilaisottelussaan maailmanmestari Muhammad Alin, jonka hän kaikkien yllätykseksi voitti nousten maailmanmestariksi helmikuussa 1978. Jo saman vuoden syyskuussa hän menetti mestaruutensa takaisin Alille uusintaottelussa.